
PATVIRTINTA
                                                                                                      
Šakių rajono savivaldybės administracijos 



direktoriaus 2011 m. liepos 15 d.



įsakymu Nr.AT-1019
VAIKO TEISIŲ APSAUGOS SKYRIAUS VEDĖJO 
PAREIGYBĖS APRAŠYMAS

I. PAREIGYBĖS CHARAKTERISTIKA


1. Vaiko teisių apsaugos skyriaus vedėjo pareigybė yra karjeros valstybės tarnautojo.


2. Pareigybės lygis – A.  


3. Pareigybės kategorija − 12.

II. PASKIRTIS

4. Skyriaus vedėjo pareigybė reikalinga teisinėmis priemonėmis užtikrinti efektyvią vaiko teisių apsaugą bei teisių pažeidimų prevenciją, įgyvendinant valstybės ir savivaldybės politiką vaiko teisių apsaugos srityje Šakių rajone, bendradarbiaujant su mokymo, ugdymo, gydymo ir nevyriausybinėmis įstaigomis bei globos institucijomis, atstovaujant Skyriui teismuose, teisėsaugos organuose ir kitose organizacijose, ginančiose vaiko teises, organizuoti Vaiko teisių apsaugos skyriaus darbą mieste.
III. VEIKLOS SRITIS


5. Šias pareigas einantis valstybės tarnautojas vykdo funkcijas vaiko teisių apsaugos srityje.
IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialiuosius reikalavimus:
6.1. turėti aukštąjį universitetinį socialinių  mokslų studijų srities, socialinio darbo krypties arba kitą  jam prilygintą išsilavinimą;

6.2. išmanyti Lietuvos Respublikos teisės aktus, reglamentuojančius vaiko teisių apsaugą ir šeimos santykius, būti susipažinus su Lietuvos Respublikos Konstitucija, Lietuvos Respublikos Vyriausybės nutarimais, Valstybės tarnybos, Vietos savivaldos, Vaiko teisių apsaugos pagrindų įstatymais, Jungtinių Tautų vaiko teisių konvencija, Lietuvos Respublikos tarptautinėmis sutartimis, reglamentuojančiomis vaiko teisių apsaugos sistemą;

6.3. gebėti valdyti, sisteminti, apibendrinti informaciją ir rengti išvadas, mokėti savarankiškai planuoti, organizuoti savo darbą, prireikus priimti sprendimus;

6.4. mokėti sklandžiai dėstyti mintis raštu, žodžiu, išmanyti teisės aktų rengimo ir dokumentų rengimo taisykles;

6.5. mokėti dirbti kompiuterinėmis programomis (MS Word, MS Outlook, Internet Explorer);

6.6. būti pareigingu, kūrybingu, iniciatyviu, gebėti bendrauti.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


7. Siekiant įgyvendinti savivaldybės administracijos Vaiko teisių apsaugos skyriaus veiklos nuostatuose nurodytas funkcijas ir uždavinius, šias pareigas einantis valstybės tarnautojas vykdo šias funkcijas:


7.1. organizuoja ir koordinuoja skyriaus darbą, kad būtų tinkamai atliekamos skyriaus funkcijos;


7.2. rengia skyriaus kompetencijai priskirtais klausimais savivaldybės tarybos sprendimų, mero potvarkių, administracijos direktoriaus įsakymų, raštų, pažymų  projektus;

7.3.rengia ir įgyvendina priemones vaiko teisių apsaugai;

7.4. gina vaikų teises ir dirba prevencinį darbą betarpiškai Kidulių seniūnijos socialinės rizikos šeimose;

7.5. sprendžia įvaikinimo ir globos (rūpybos) klausimus rajone;

7.6. konsultuoja pedagogus, tėvus ir vaikus vaiko teisių apsaugos klausimais;

7.7. kaupia, sistemina ir analizuoja informaciją apie vaikus, kurių asmenines, socialines ir turtines teises turi ginti valstybė;

7.8. rūpinasi problemiškų vaikų socialine adaptacija, jų gyvenimo ir ugdymo sąlygomis;

7.9. teikia išvadą dėl nepilnamečių pasiuntimo į specialiuosius vaikų globos namus, palaiko ryšius su nepilnamečiais, atliekančiais bausmę laisvės atėmimo vietose, pasiųstais į socializacijos centrus, taip pat su šių įstaigų administracija, nepilnamečių tėvais;

7.10. nustato ir registruoja vaikus, likusius be tėvų globos bei organizuoja šių vaikų apgyvendinimą šeimose ir institucijose;

7.11. gina vaikų interesus įvairiose valstybinėse institucijose bei visuomeninėse organizacijose. 

7.12. atstovauja vaikams teismuose, nagrinėjant baudžiamąsias administracines, civilines bylas, susijusias su jų teisių apsauga.


7.13. teikia teismams išvadas, nagrinėjant bylas dėl nekilnojamojo ir kitokio turto įkeitimo, pardavimo arba dovanojimo;

7.14. dalyvauja teismuose ir teikia išvadas nuolatinės globos (rūpybos) nustatymo, separacijos (skyrybų), tėvystės nuginčijimo ir nustatymo, vaikų gyvenamosios vietos nustatymo bei jų išlaikymo, bendravimo su vaiku ir dalyvavimo jį auklėjant tvarkos, santuokos nutraukimo, tėvų valdžios laikino bei neterminuoto apribojimo ar jo panaikinimo, vaiko atskyrimo nuo tėvų, įvaikinimo ir kitose bylose, kuriose kyla ginčai dėl vaikų;

7.15. teikia ieškininius pareiškimus teismui dėl laikino ir neterminuoto tėvų valdžios apribojimo ir nuolatinės globos (rūpybos) skyrimo;

7.16. kaupia ir sistemina informaciją apie šeimas, norinčias globoti ir įvaikinti vaikus;

7.17. ruošia programas, susijusias su vaiko teisių apsauga, globa, rūpyba, nepilnamečių prevenciniu darbu;

7.18. ruošia programas labdarai gauti, organizuoti jos paskirstymą ir pristatymą šeimoms;

7.19. dalyvauja įvairių komisijų ir tarybų veikloje (savivaldybės bendruomenių vaiko teisių apsaugos taryba, globėjų atrankos komisija, socialinių pašalpų išimties tvarka skirstymo komisija ir kt.);

7.20. organizuoja seminarus seniūnijų socialinio darbo organizatoriams ir globėjams;

7.21. konsultuoja šeimas įvairiais šeimyninio gyvenimo, vaikų auklėjimo klausimais;

7.22. ruošia įvairias ataskaitas;

7.23. nuolat lanko globėjų šeimas, šeimynas. mokyklas, vaikų globos namus, socialinės rizikos šeimas;

7.24. rengia, tikslina Skyriaus veiklos nuostatus ir darbuotojų pareigybių aprašymus ir teikia juos tvirtinti savivaldybės administracijos direktoriui;


7.25. vertina skyriaus valstybės tarnautojų tarnybinę veiklą ir teikia savivaldybės administracijos direktoriui pasiūlymus dėl skyriaus valstybės tarnautojų skatinimo ir tarnybinių nuobaudų jiems skyrimo, jų kvalifikacijos kėlimo ir profesinių įgūdžių tobulinimo, tam, kad būtų įgyvendintas Valstybės tarnybos įstatymas;


8. Skyriaus vedėjas vykdo kitus su skyriaus funkcijomis susijusius nenuolatinio pobūdžio pavedimus tam, kad būtų pasiekti įstaigos strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

9. Skyriaus vedėjas tiesiogiai pavaldus savivaldybės administracijos direktoriui.

Susipažinau ir sutinku:

Vaiko teisių apsaugos skyriaus vedėja

